text: Tá tú hevur ADHD ella aðrar ósjónligar avbjóðingar og ætlar tær út at ferðast, er hent at kenna til ~ fylgjarakortið ~ Vis hensyn kort og ~ sólblómubandiðPass og pengar eru eitt, men visti tú, at tú kanst søkja um at fáa eitt fylgjarakort frá MEGD, um tú hevur eina diagnosu sum eitt nú ADHD ella autismu og ikki kanst ferðast einsamallur/einsamøll? Børn við ávísum diagnosum kunnu fáa fylgjarakort, men tó eru ymsar treytir at seta seg inn í (sí nærri niðast). Fylgjarakortið er hent, tá tú skal ferðast. Hjá Smyril Line kann ein fylgjari ferðast við tær heilt ókeypis. Tað merkir, at barnið ella tann vaksni við fylgjarakortinum skal gjalda fyri seg, meðan fylgjarin sleppur ókeypis við. Hjá Atlantic Airways ferðast fylgjarin til hálvan prís.
text: #000001
text: Fylgjarakortið kann eisini brúkast í Danmark, har tú fært tín fylgjara ókeypis við inn í eitt nú Tivoli, Legoland og Zoo.
text: #000002
text: Við at vísa fylgjarakortið ber eisini til at fáa eitt “Vis hensyn” kort í t.d. Tivoli, soleiðis at tú og 4-5 vinir sleppa framum í køini til tey ymisku “forlystelser”. Tú vísur bara fylgjarakortið í kundatænastuni við inngongdina til Tivoli. Og so halda vit tað er fantastiskt, at Atlantic Airways er blivin partur av sólblómuskipanini. Sólblómubandið kann gera stóran mun fyri nógv við ósjónligum avbjóðingum sum til dømis ADHD.Tí við sólblómubandinum kanst tú gera ADHD sjónligt – um tú vilt – og harvið fáa meira forstáilsi og tolsemi frá øðrum, tá tú ferðast. Góða ferð!
text: #000003
text: *Meira um fylgjarakortMEGD umsitur fylgjarakortini, og fyrstu ferð man søkir um fylgjarakort, skal serlækni gera eina lýsing. Ikki er heilt greitt, um øll børn við ADHD hava rætt til fylgjarakort, men í umsóknarblaðnum stendur m.a.
text: #000004
text: Vit eru fleiri foreldur, ið hava fingið fylgjarakort til okkara barn við ADHD og/ella autismu.
text: #000006